Tänasest on äpipoodides tasuta saadaval RMK uus äpp, mis lisaks matkaradade ja metsaonnide infole pakub nüüd esimest korda võimalust ka end matkarajale positsioneerida ning peaks seeläbi matkarajalt lootusetult kõrvale eksimise sisuliselt võimatuks tegema.
RMK äpp oli olemas ka varem, kuid praegune on täiesti nullist üles ehitatud, varasemast palju kenama välimusega ning ülimalt kiire.
Kui eelmine äpp oli sisuliselt vaid RMK kodulehe pakendamine äpi kujule, siis praegune kannab äpi nime ise auga välja.